বিশ্বায়ন
অর্থনৈতিক দিক থেকে বিশ্বায়নের অন্তর্ভুক্ত রয়েছে পণ্য, পরিসেবা এবং পুঁজি, প্রযুক্তি ও উপাত্তের অথর্নৈতিক সম্পদ। বাষ্পীয় শকট, বাষ্পীয় পোত, জেট ইঞ্জিন এবং কনটেইনারবাহী জাহাজ ইত্যাদি পরিবহনের ক্ষেত্রে কতিপয় সুবিধা নিয়ে এসেছে, সেইসাথে টেলিগ্রাফ-এর আধুনিক প্রজন্ম ইন্টারনেট ও মোবাইল ফোন টেলিযোগাযোগের অবকাঠামোর ক্ষেত্রে যুগান্তকারী পরিবর্তন সাধন করেছে। এগুলোর উন্নয়ন বিশ্বায়নের প্রধান উপাদান এবং এগুলো অর্থনীতি ও সাংস্কৃতিক কর্মকাণ্ডের অধিকতর আন্তঃনির্ভরতার সৃষ্টি করেছে।
বিশ্বায়নের ইতিহাস
প্রাচীন বিশ্বায়নের পরবর্তী ধাপ প্রারম্ভিক বিশ্বায়ন। এ ধাপকে প্রারম্ভিক বলার কারন এটি আধুনিক বিশ্বায়নের পূর্বের ধাপ। এ সময়ে অর্থাৎ ষোড়শ-সপ্তদশ শতাব্দীতে কয়েকটি ইউরোপীয় (সামুদ্রিক) সাম্রাজ্যের উত্থান ঘটে। প্রথমে পর্তুগীজ ও স্পেন পরে ওলন্দাজ ও ব্রিটিশ সাম্রাজ্য। সপ্তদশ শতাব্দীতে ব্রিটিশ ইস্ট ইন্ডিয়া কোম্পানি যাকে প্রথম বহুজাতিক কর্পোরেশন মনে করা হয় এবং ওলন্দাজ ইস্ট ইন্ডিয়া কোম্পানির মত অনেক রাজকীয় কোম্পানির(Chartered Companies) ব্যক্তিগত বাণিজ্যের ঘটনা দ্বারা বিশ্বায়ন সাধিত হয়।